Juha Uusitalo

**Juha Uusitalo** (s. 1964 Vaasa) on suomalainen oopperalaulaja, äänialaltaan bassobaritoni. Hän on esiintynyt monissa maailman johtavissa oopperataloissa. Uusitaloa kiitetään erityisesti karismaattisesta lavaolemuksesta niin vakavissa kuin koomisissakin rooleissa.

Juha Uusitalo on valmistunut  Sibelius-Akatemiasta diplomihuilistiksi. Hän soitti huilua Suomen suurimmissa orkestereissa ennen laulajanuransa alkua, viimeksi Suomen Kansallisoopperassa. Ensimmäiset oopperaroolit olivat Sibelius-Akatemian oppilastöitä. Vaasan Oopperan ja Ilmajoen Musiikkijuhlien kautta Juha Uusitalo debytoi laulajana Suomen Kansallisoopperassa vuonna 1997. Talon vakituiseen solistikuntaan hän kuului 2000–2008.

Italian La Scalassa Uusitalo teki debyyttinsä *[[Lentävä hollantilainen (ooppera)|Lentävän hollantilaisen]]* nimiroolissa vuonna 2004. New Yorkin  Metropolitan-oopperassa hän debytoi syksyllä 2008 *[[Salome (ooppera)|Salomen]]* Johannes Kastajan roolissa.

Juha Uusitalo tunnetaan Wagnerin oopperoista. Wagnerin suurimmat bassobaritoniroolit, kuten Ring-sarjan Wotan ja Wanderer, *Lentävän hollantilaisen* nimirooli ja *[[Parsifal (ooppera)|Parsifalin]]* Amfortas kuuluvat hänen repertuaariinsa. Raskaan sarjan roolien lisäksi Juha Uusitalo esittää myös koomisia hahmoja, kuten *[[La Cenerentola]]n* Don Magnificoa tai *[[Falstaff]]in* nimiroolia. 

Oopperoiden lisäksi Juha Uusitalo on kysytty sinfoniaorkestereiden solisti ja lied-laulaja. Vuonna 1999 hänelle myönnettiin Matti Salmisen rahaston ja Suomen Wagner-seuran stipendit sekä vuonna 2002 Karita Mattila -palkinto. Hän on myös Savonlinnan oopperajuhlien Vuoden taiteilija 2011.

## Rooleja
***Beethoven**: *[[Fidelio]]* (Don Pizarro)
***Bizet**: *[[Carmen]]* (Escamillo)
***Britten**: *[[Peter Grimes]]* (Balstrode)
***Hindemith**: *[[Cardillac]]* (Cardillac)
***Kokkonen**: *[[Viimeiset kiusaukset]]* (Seppä Jaakko Högman)
***Puccini**: *[[Gianni Schicchi]]* (nimirooli)
::*[[Lännen tyttö]]* (Jack Rance)
::*[[Tosca]]*  (Scarpia)
***Gioacchino Rossini**: *[[Tuhkimo (Rossini)|La Cenerentola]]* (Don Magnifico) 
***Saint-Saëns**: *[[Simson ja Delila (Saint-Saënsin ooppera)|Samson ja Dalila]]* (Dagonin ylipappi)
***Sallinen**: *[[Ratsumies]]* (nimirooli)
***Strauss**:  *[[Salome (ooppera)|Salome]]* (Johannes Kastaja) 
***Verdi**: *[[Falstaff]]* (nimirooli) 
::*[[Macbeth (ooppera)|Macbeth]]* (nimirooli)
::*[[Otello (Verdi)|Otello]]* (Jago)
::*[[Trubaduuri (Verdin ooppera)|Trubaduuri]]* (Kreivi Luna) 
***Wagner**: *[[Lentävä hollantilainen (ooppera)|Lentävä hollantilainen]]* (nimirooli) 
::*[[Parsifal (ooppera)|Parsifal]]* (Amfortas) 
::*[[Tristan ja Isolde]]* (Kurwenal)
:Ring-sarja:
::*[[Reininkulta]]* (Wotan) 
::*[[Valkyyria (ooppera)|Valkyyria]]* (Wotan)
::*[[Siegfried (ooppera)|Siegfried]]* (Wanderer) 
::*[[Jumalten tuho]]* (Gunther)

## Levytyksiä
**Suomalaisia lauluja*, Taidekeskus Salmela 2011
*Strauss: *Salome* DVD (Metropolitan Opera, New York), Sony Classics 2011
*Wagner: *Reininkulta* DVD (Valencia), Unitel Classica 2009
*Wagner: *Valkyyria* DVD (Valencia), Unitel Classica 2009
*Wagner: *Siegfried* DVD (Valencia), Unitel Classica 2009
*Beethoven: *Fidelio* DVD (Valencia), Medici Arts 2009
**The Wagner Album*, Ondine 2008
*Kuula: *Legends*, Alba 2008
**The Wonder of Christmas*, Sony 2007
*Beethoven: *Fidelio*, LSO Live 2007
*Sibelius: *Kullervo*, CPO 2006
*Pylkkänen: *Mare ja hänen poikansa*, Ondine 2005
*Wagner: *Lentävä hollantilainen* DVD (Turku), Fifty Records 2005
*Wagner: *Siegfried*, Tiroler Festspiele Erl,  1999 joht. Gustav Kuhn

## Lähteet
* Andante (WSOY 2002) Klassisen musiikin tietosanakirja
* 
* Suomen Kansallisooppera
* Savonlinnan oopperajuhlat

### Viitteet